L'Ajuntament de Gandia rep el premi Celia Amorós de la Diputació València
20 desembre 2021

## L'Ajuntament de Gandia rep el premi Celia Amorós de la Diputació València20 desembre 2021Última actualització: 20 desembre 2021

![](../gestion/img/5cde07bb193f582995221e986ab8cd7aaaa159b8a4d9a9be8c2533f20a8077a8.jpeg)  
  

Divendres passat va tindre lloc la sisena edició dels Premis Celia Amorós de la Diputació de València. Premis que porten el nom de la filòsofa i escriptora valenciana Celia Amorós, referent del feminisme i on l'Ajuntament de Gandia va recollir el premi en reconeixement al treball de la seua àrea d'Igualtat, Diversitat i Polítiques Inclusives amb organismes, associacions i centres educatius del municipi en la prevenció de la violència de gènere. Iniciatives com 'Resilientes', que ha donat veu a dones víctimes de la violència masclista, i la búsqueda continua per aconseguir una ciutat participativa en matèria d'igualtat, sobre la base de l'ensenyament, han valgut un premi que ha recollit la regidora Juana Navarro.

Després de recollir el premi, l'edil ha agraït el reconeixement a la Diputació i ha declarat que "es reconeix una tasca que es duu a terme gràcies a la implicació de les professionals de l'àrea d'Igualtat i de totes les dones i homes a més de col·lectius que s'han involucrat en la lluita contra aquesta xacra social" "Gran part de l'èxit que tinguem per erradicar aquests comportaments perquè aconseguim involucrar el conjunt de la societat".